recursal/SuperWikiNEXT-32B huggingface dataset:
Το λογότυπο της εταιρείας απ' το 2016
Η **FedEx Corporation**, πρώην **Federal Express Corporation** και αργότερα **FDX Corporation**, είναι πολυεθνική αμερικανική εταιρεία υπηρεσιών αποστολής και παράδοσης και διαχείρισης αλυσίδας εφοδιασμού με έδρα το Μέμφις του Τενεσί.  Το όνομα "FedEx" είναι συλλαβική συντομογραφία του αρχικού ονόματος του
αεροπορικού τμήματος της εταιρείας, Federal Express, το οποίο χρησιμοποιήθηκε από το 1973 έως το 2000. Η FedEx σήμερα είναι περισσότερο γνωστή για τις αεροπορικές υπηρεσίες, FedEx Express Η FedEx είναι επίσης ένας από τους κορυφαίους εργολάβους της αμερικανικής κυβέρνησης και βοηθά στη μεταφορά ορισμένων πακέτων ταχυδρομικών υπηρεσιών των Ηνωμένων Πολιτειών μέσω της υπηρεσίας της FedEx SmartPost.

Η εταιρεία ιδρύθηκε στο Little Rock, Αρκάνσας το 1971 ως Federal Express Corporation από τον Frederick W. Smith, απόφοιτο του Πανεπιστημίου Yale. Συνέλαβε την ιδέα της σε μια εργασία στο Yale, η οποία απαιτούσε ένα σύστημα ειδικά σχεδιασμένο για επείγουσες παραδόσεις. Ενώ ο καθηγητής του δεν επικρότησε την ιδέα, ο Smith την εξέλιξε. Η εταιρεία ξεκίνησε τις εργασίες της επισήμως το 1973, όταν μετέφερε τις μετακόμισε στο Μέμφις. Ο Σμιθ ισχυρίστηκε ότι το Διεθνές Αεροδρόμιο του Μέμφις αποτελεί το πληθυσμιακό κέντρο της χώρας και απουσιάζουν ισχυρά καιρικά φαινόμενα που θα μπορούσαν να είναι τροχοπέδη για τις παραδόσεις.

Παραπομπές
----------

1. ↑  «FedEx in Memphis» (PDF). *News.Van.FedEx.com*. FedEx. Αρχειοθετήθηκε από το πρωτότυπο (PDF) στις 19 Ιουλίου 2008. Ανακτήθηκε στις 28 Φεβρουαρίου 2010.
2. ↑  «FedEx SmartPost». *FedEx* (στα Αγγλικά). Ανακτήθηκε στις 3 Απριλίου 2021.
Στην ελληνική μυθολογία ο **Κέραμβος** ήταν γιος του Ευσείρου και της Νύμφης Ειδοθέας. Παρότι εγγονός θεού, του Ποσειδώνα, ο Κέραμβος ζούσε ως απλός βοσκός στο όρος Όθρυς. Είχε κατασκευάσει μόνος του μια «σύριγγα του Πάνα» και έπαιζε για χάρη των Νυμφών του βουνού, οι οποίες τον είχαν σαν ευνοούμενό τους. Κατά την παράδοση, αυτός είχε χρησιμοποιήσει πρώτος τη λύρα.

Κάποια μέρα ο Πάνας συμβούλευσε τον Κέραμβο να αποσύρει τα κοπάδια του από την πεδιάδα γιατί θα ερχόταν θύελλα. Ο Κέραμβος όμως όχι μόνο δεν τον άκουσε, αλλά και εξύβρισε τις Νύμφες. Ωστόσο, φοβερό κρύο και χιόνια εξαφάνισαν τα κοπάδια του Κεράμβου. Ο Κέραμβος τότε μεταμορφώθηκε από τις Νύμφες σε **κεράμβυκα**, ένα είδος σκαθαριού τα κυρτωμένα κέρατα του οποίου μοιάζουν με λύρα. Σύμφωνα με άλλη εκδοχή αυτό έγινε για να μπορέσει να επιζήσει από τον κατακλυσμό του Δευκαλίωνα.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο λατινικός όρος ***incertae sedis*** (που σημαίνει «αβέβαιης τοποθέτησης») χρησιμοποιείται στη συστηματική ταξινόμηση όταν οι ευρύτερες σχέσεις μίας ταξινομικής βαθμίδας δεν είναι δυνατόν να προσδιοριστούν ή είναι εντελώς άγνωστες.Εναλλακτικά, τέτοιες ομάδες αναφέρονται και ως «αινιγματικά τάξα». Στην ανοιχτή ονοματολογία (*open nomenclature*) η αβεβαιότητα σε συγκεκριμένη βαθμίδα μπορεί να ονομαστεί αναλόγως: *incertae familiae* (αβέβαιης οικογένειας), σε *incerti subordinis* (αβέβαιης υποτάξης) ή *incerti ordinis* (αβέβαιης τάξης) ή με παρόμοιους όρους.

Παραπομπές
----------

1. ↑  «Glossary». *International Code of Zoological Nomenclature*. International Commission on Zoological Nomenclature. Ανακτήθηκε στις 12 Ιουνίου 2011.
2. ↑  «Frequently Asked Questions». *PLANTS database*. United States Department of Agriculture. Ανακτήθηκε στις 12 Ιουνίου 2011.
3. ↑  Allaby, M. (1999). *A Dictionary of Zoology*. Oxford University Press. σελ. 704. Ανακτήθηκε στις 5 Ιανουαρίου 2013.
4. ↑  S. C. Matthews (1973). «Notes on open nomenclature and synonymy lists». *Palaeontology* **16** (4): 713–719. Αρχειοθετήθηκε από το πρωτότυπο στις 2011-07-27.. Ανακτήθηκε στις 2014-09-07.
Το «Mamma mia» ανακατευθύνει εδώ. Για την ταινία, δείτε: Mamma Mia! Η Ταινία.
Το εξώφυλλο του single (Σεπτέμβριος 1975)
***Mamma mia*** είναι τίτλος αγγλόφωνου europop τραγουδιού του σουηδικού συγκροτήματος των ABBA που περιλαμβάνεται στο άλμπουμ *"ABBA"* και είχε κυκλοφορήσει τον Απρίλιο του 1975. Σαν single κυκλοφόρησε 5 μήνες αργότερα, τον Σεπτέμβριο του 1975.

Τη σύνθεση και τους στίχους του τραγουδιού υπογράφουν τα δύο ανδρικά μέλη του συγκροτήματος, Benny Andersson και Björn Ulvaeus, καθώς και ο μάνατζερ του γκρουπ, Stig Anderson, ενώ τα φωνητικά κάνουν οι δύο γυναίκες των ABBA, η Agnetha Fältskog και η Anni-Frid Lyngstad. Η διάρκεια του τραγουδιού είναι 3' 34".

*Mamma mia* σημαίνει στα ιταλικά *Μαμά μου* και είναι μια πολύ συνηθισμένη στους Ιταλούς έκφραση. Το 1976 το τραγούδι ηχογραφήθηκε από τους ABBA στη σουηδική γλώσσα και το 1980 και στην ισπανική, πάντα υπό τον ίδιο τίτλο.

Το τραγούδι έφτασε στην κορυφή των charts σε 6 χώρες: Ηνωμένο Βασίλειο, Γερμανία, Ιρλανδία, Σουηδία, Ελβετία και Αυστραλία (στην τελευταία μάλιστα ήταν Νο 1 για 10 εβδομάδες). Μέσα στο Τop 5 κατάφερε να μπει σε άλλες 5 χώρες: Αυστρία, Βέλγιο, Νορβηγία, Νέα Ζηλανδία και Νότιο Αφρική. Στις ΗΠΑ έφτασε μέχρι το Νο 32. 

Τα επόμενα χρόνια το τραγούδι γνώρισε αρκετές διασκευές από διάφορους καλλιτέχνες και συγκροτήματα, ενώ έγινε και μιούζικαλ το 1999 στη Μεγάλη Βρετανία και με βάση αυτό το μιούζικαλ γυρίστηκε και ταινία με τον τίτλο *Mamma Mia!* η οποία προβλήθηκε στους κινηματογράφους τον Ιούλιο του 2008.

Παραπομπές
----------

1. 1 2  Mamma Mia - The Song That Saved ABBA Αρχειοθετήθηκε 2012-01-05 στο Wayback Machine. επίσημο site ΑΒΒΑ
2. ↑  Στο δίσκο με όνομα Gracias Por La Música - allmusic.com
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Μαρτίου 2012. Ανακτήθηκε στις 29 Μαρτίου 2012.
4. 1 2 3 4 5 6 7 8 9 10 11  Mamma Mia / Intermezzo No.1 Αρχειοθετήθηκε 2009-10-10 στο Wayback Machine. επίσημο site ABBA
5. 1 2 3 4
6. ↑  thisistheatre.com
7. ↑  Επίσημο site του μιούζικαλ
8. ↑  Επίσημο site ταινίας
9. ↑  imdb.com
10. ↑  Mamma Mia! - The Movie Αρχειοθετήθηκε 2012-02-13 στο Wayback Machine. επίσημο site ABBA
Το **Su e zo per i ponti** (πάνω κάτω στις γέφυρες) είναι ένας μη ανταγωνιστικός αγώνας δρόμου που διεξάγεται στη Βενετία μεταξύ Μαρτίου και Απριλίου. Το αγώνισμα ξεκινά από την πλατεία του Αγίου Μάρκου, εμπρός από το παλάτι των Δόγηδων. Οι δρομείς ακολουθούν μια χαρακτηριστική πορεία στην πόλη που τους οδηγεί μέσα από καλντερίμια, πλατείες και γέφυρες. Το όνομα προέρχεται από το su και zo (πάνω και κάτω αντίστοιχα στη Βενετική γλώσσα).

Ακολουθούνται διαφορετικές διαδρομές για διαφορετικές ηλικίες με ποτά σε όλη της διάρκεια της διαδρομής. Οι δρομείς λαμβάνουν αναμνηστικό μετάλλιο για την ολοκλήρωση της διαδρομής.
Το έμβλημα του ιστοτόπου
Το **Independent Media Center** (γνωστό και ως **Indymedia**) είναι δίκτυο ακτιβιστικών συλλογικών δημοσιογράφων που πραγματεύονται πολιτικά και κοινωνικά θέματα. Ξεκίνησε στο Λονδίνο και το Σίδνεϊ το 1999. Το Indymedia συνδέθηκε στενά με το παγκόσμιο κίνημα δικαιοσύνης, το οποίο επέκρινε τον νεοφιλελευθερισμό και τους συναφείς θεσμούς του. Σύμφωνα με το ίδιο "το Indymedia είναι συλλογικότητα ανεξάρτητων οργανισμών μέσων ενημέρωσης και εκατοντάδων δημοσιογράφων που προσφέρουν μη εταιρική κάλυψη."  Το 2005, διακομιστές στο Ηνωμένο Βασίλειο κατασχέθηκαν από την αστυνομία. Συχνά στον ελληνικό Τύπο αποκαλείται ως *η γνωστή ιστοσελίδα του αντιεξουσιαστικού χώρου*.

Παραπομπές
----------

1. ↑  «Independent Media Center – www.indymedia.org – ((( i )))». Αρχειοθετήθηκε από το πρωτότυπο στις Σεπτεμβρίου 11, 2007. Ανακτήθηκε στις Σεπτεμβρίου 9, 2007.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137537331
* LCCN: no2001074030
* GND: 7613646-2

 |

 |
Το **Καβαλλίνο-Τρεπόρτι** είναι παραθαλάσσιο θέρετρο και κοινότητα στη Μητροπολιτική Πόλη της Βενετίας στη βόρεια Ιταλία. Η έκταση της πόλης είναι 44.71 τετραγωνικά χιλιόμετρα, σύμφωνα με την τελευταία απογραφή (1-1-2018) ο πληθυσμός είναι 13.563 κάτοικοι και η πυκνότητα του πληθυσμού 300 κάτοικοι ανά τετραγωνικό χιλιόμετρο.  Η κοινότητα βρίσκεται σε μία χερσόνησο που χωρίζει τη Λιμνοθάλασσα της Βενετίας με την Αδριατική Θάλασσα. Ο ποταμός Σίλε στις εκβολές του αποτελεί το βορειοανατολικό όριο της κοινότητας με το γειτονικό θέρετρο του Ιεσόλο. 

Το Καβαλλίνο-Τρεπόρτι φιλοξενεί τους θερινούς μήνες περίπου 6.000.000 τουρίστες τον χρόνο, η οικονομία του βασίζεται αποκλειστικά στον τουρισμό και αποτελεί τον δεύτερο τουριστικό προορισμό σε ολόκληρη την Ιταλία. Οι παραλίες της πόλης έχουν μήκος περίπου 15 χιλιόμετρα με 30 κατασκηνώσεις, τα ξενοδοχεία είναι γεμάτα με τουρίστες από τη βόρεια Ευρώπη, την Αυστρία και τη Δανία. Την περίοδο που οι παραλίες του είναι ακατάλληλες για μπάνιο οι τουρίστες μπορούν εύκολα να πάνε με βάρκες στα γειτονικά νησιά της λιμνοθάλασσας.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 1 Σεπτεμβρίου 2019.

Εξωτερικοί σύνδεσμοι
--------------------

* ISTAT
* ISTAT Αρχειοθετήθηκε 2019-06-30 στο Wayback Machine.
* Καβαλλίνο-Τρεπόρτι
* Κοινότητα του Καβαλλίνο-Τρεπόρτι

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 240582091
* GND: 7649842-6

 |

 |
Η λατινογενής έκφραση ***in vivo***, (που ελληνικά αποδίδεται «*ἐν ζωῄ*») αναφέρεται σε ό,τι λαμβάνει χώρα μέσα σε έναν έμβιο οργανισμό. Ιδιαίτερα στη Βιολογία ο όρος αναφέρεται σε πειράματα που πραγματοποιούνται σε ιστούς εντός ζώντος οργανισμού σε αντιδιαστολή με τον όρο *in vitro* (= «σε δοκιμαστικό σωλήνα»), που αναφέρεται σε αντίστοιχα πειράματα αποσπασμένων μερών εκτός του ζωντανού οργανισμού, καθώς και σε έρευνες και πειράματα *ex vivo*. 

* Γενικά οι κλινικές δοκιμές και τα πειράματα με ζώα είναι μορφές έρευνας *in vivo*.

Ο τύπος αυτός έρευνας αποτελεί έναν ολιστικό τρόπο πειραματισμού. Προσφέρεται για μελέτες περισσότερο από τις *in vitro* μελέτες, λόγω του ότι δίνει πιστότερα, και πλέον ασφαλή και αξιόπιστα σε χρήση αποτελέσματα σε ένα πείραμα*.*

Παρόλα αυτά, εκτός του ότι τα πειράματα του είδους αυτού έχουν υψηλότερο κόστος πραγματοποίησης, σε πολλές περιπτώσεις και πολύ συχνά, (ιδιαίτερα πρόσφατα), συναντούν τεράστιες δυσκολίες εκτέλεσης λόγω αναφυομένων θεμάτων κοινωνικής ηθικής και ζωοφιλίας.

* Σημαντικότερα "in vivo" πειράματα είναι εκείνα της "in vivo mutagenesis" δηλαδή της δημιουργίας "μετάλλαξης εν ζωῄ". Επίσης στις "in vivo" έρευνες και μελέτες υπάγονται οι διάφορες μετρήσεις σφυγμού, θερμοκρασίας σώματος, οι καρδιογραφίες, μερικώς οι ακτινογραφίες κ.ά.

Σημειώνεται ότι η ελληνική έκφραση "*εν ζωῄ*" χρησιμοποιείται κυρίως σε ανθρώπους που μετά από κάποιο συμβάν διατηρούνται στη ζωή, καθώς και σε πράξεις ανθρώπων προ του θανάτου τους. Αντίθετη ελληνική έκφραση είναι "*μετά θάνατον*".

Αναφορές
--------

1. ↑  Lipinski C, Hopkins A (2004). «Navigating chemical space for biology and medicine». *Nature* **432** (7019): 855-61. PMID 15602551.

Δείτε επίσης
------------

* *Ex vivo*
* *In situ*
* *In utero*
* *In vitro*
* *In silico*
Η **m4** είναι μια γλώσσα και πρόγραμμα επεξεργασίας μακροεντολών 
(ή ένας μακροεπεξεργαστής) που σχεδιάστηκε από τους Brian Kernighan και Dennis Ritchie.

Χρήση
-----

Ένας μακροεπεξεργαστής είναι ένα εργαλεία αντικατάστασης κειμένου. Κυρίως
χρησιμοποιείται για την επεναχρησιμοποιήση φορμών κειμένου σε γλώσσες
σε εφαρμογές προγραμματισμού αλλά και σε εφαρμογές επεξεργασίας κειμένου.

Ιστορία
-------

Οι μακροεπεξεργαστές ήταν στο προσκήνιο όταν ο προγραμματισμός γινόταν σε
συμβολική γλώσσα. Εκείνη την περίοδο οι προγραμματιστές παρατήρησαν 
ότι τα προγράμματά τους περιείχαν κομμάτια επαναλαμβανόμενου κώδικα.
Απλοί τρόποι για να επαναχρησιμοποιείται ένα επαναλαμβανόμενο κομμάτι επινοήθηκαν.
Οι προγραμματιστές σύντομα ανακάλυψαν ότι ήταν ευκολότερο όχι μόνο να 
επαναχρησιμοποιούν ολόκληρα κομμάτια κειμένου, αλλά ανά περίσταση να αντικαθιστούν
κάποιες παραμέτρους με διαφορετικές τιμές. Αυτές οι απαιτήσεις καθόρισαν 
και το εύρος της λειτουργικότητας των μακροεπεξεργαστών. 
Η m4 αναπτύχθηκε το 1977. Ήταν η αρχική μακρομηχανή που χρησιμοποιήθηκε για
να υλοποιηθεί η Rational Fortran, και περιλαμβάνεται στις διάφορες
παραλλαγές του Unix. 
Μια από τις πιο διαδεδομένες του χρήσεις σήμερα είναι σαν μέρος του εγχειρήματος
GNU του πακέτου autoconf.

Χαρακτηριστικά
--------------

Η m4 παρέχει τις εξής δυνατότητες:

* αντικατάσταση κειμένου
* αντικατάσταση παραμέτρων
* συμπερίληψη αρχείων
* χειρισμός αλφαριθμητικών
* αποτίμηση υπό συνθήκη
* αριθμητικές εκφράσεις
* διασύνδεση συστήματος
* διαγνωστικά προγραμματιστή

Σε αντίθεση με άλλους μακροεπεξεργαστές ο Μ4 είναι Turing-πλήρης καθώς 
και μια πρακτική γλώσσα προγραμματισμού.

Υλοποιήσεις ελεύθερου λογισμικού
--------------------------------

Υπάρχει μια GNU έκδοση του m4. Τα λειτουργικά συστήματα FreeBSD, NetBSD, και OpenBSD παρέχουν επίσης δικές τους υλοποιήσεις του m4.

Δείτε επίσης
------------

* Προεπεξεργαστής

Αναφορές
--------

* Brian W. Kernighan and Dennis M. Ritchie. The M4 macro processor. Technical report, Bell Laboratories, Murray Hill, New Jersey, USA, 1977. pdf
* Kenneth J. Turner. Exploiting the m4 macro language. Technical Report CSM-126, Department of Computing Science and Mathematics, University of Stirling, Scotland, September 1994. pdf
* René Seindal. GNU M4 Manual. GNU Press. 2004.

Εξωτερικοί σύνδεσμοι
--------------------

* GNU M4 - GNU Project (Αγγλικά)
Η εταιρεία **Subzero**  ιδρύθηκε το 1945, από τον Westye F. Bakke στο Μάντισον της πολιτείας Ουισκόνσιν. Το 2000 απέκτησε την εταιρεία επαγγελματικών φούρνων *Wolf Range Corporation*, με έδρα την Καλιφόρνια. 

Σύμφωνα με την επίσημη ιστορία της εταιρείας, ο ιδρυτής της Bakke σχεδίασε το πρώτο *free standing* ψυγείο το 1943. Ακόμη κατασκεύασαν το πρώτο πλήρως εντοιχιζόμενο ψυγείο, στα 1950. Η εταιρεία υποστηρίζει ότι είναι η μόνη που χρησιμοποιεί την τεχνολογία "dual-refrigeration".

Σύμφωνα με την επίσημη ιστορία της εταιρείας, ο ιδρυτής της Bakke σχεδίασε το 
πρώτο *free standing* ψυγείο το 1943. Ακόμη κατασκεύασαν το πρώτο πλήρως
εντοιχιζόμενο ψυγείο, στα 1950. Η εταιρεία υποστηρίζει ότι είναι η μόνη
που χρησιμοποιεί την τεχνολογία "dual-refrigeration".

Η Subzero κατασκευάζει δύο σειρές προϊόντων: Εντοιχιζόμενα ψυγεία καθώς
και συστήματα ψύξης κρασιών. Η εταιρεία διαθέτει δύο κατασκευαστικές
μονάδες, στο Μάντισον και στο Φίτσμπουργκ (Fitchburg) του Ουισκόνσιν.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιανουαρίου 2010. Ανακτήθηκε στις 30 Ιανουαρίου 2010.
Ο Ερμής παρηγορεί τον Αινεία, Τοιχογραφία (1757) στη Βίλα Valmarana της Βενετίας του Τζιοβάννι Μπαττίστα Τιέπολο.
Η **Lacrimae rerum** είναι λατινική φράση που αναφέρει ο Λατίνος ποιητής Βιργίλιος στο πρώτο βιβλίο της Αινειάδας του.

Σύνοψη
------

Σε αυτό το απόσπασμα, ο Αινείας ατενίζει μια τοιχογραφία, όταν βρέθηκε στο ναό της Ήρας (λατ. Juno) της Καρχηδόνας όπου απεικονίζονται μάχες του Τρωικού Πολέμου και με τους θανάτους τους φίλων του και συμπατριωτών του. Βαθύτατα συγκινημένος μέχρι δακρύων λέει: "sunt Lacrimae rerum et mentem mortalia tangunt" (κατά λέξη «Υπάρχουν δάκρυα για τα πράγματα και θανάσιμα [πράγματα] παρακινούν το μυαλό»).

> 
> «Sunt hic etiam praemia laudi;  
> 
> sunt lacrimae rerum et mentem mortalia tangunt.  
> 
> Solve metus; feret haec aliquam tibi fama salutem.»  
> 
> Βιργίλιος, Αινειάδα, στχ. 462 
> 
> 
> 

> 
> "Εδώ επίσης το εγκώμιο έχει τις ανταμοιβές του·  
> 
> Τα βάρη της θνησιμότητας παρακινούν το μυαλό.  
> 
> Αφήστε τον φόβο σας αυτό· η φήμη θα σας φέρει κάποια λύτρωση".
>   
> 
> 
> 
> 

Η γενική πληθυντικού «rerum» (των πραγμάτων) ερμηνεύθηκε από ορισμένους μελετητές όχι ως αντικειμενική αλλά και ως υποκειμενική με την έννοια ότι και τα ίδια τα πράγματα δακρύζουν.Ωστόσο στον επόμενο στίχο ο Βιργίλιος αναφέρει «αφήστε τον φόβο σας, η φήμη θα σας φέρει κάποια λύτρωση».

Είναι μερικά πράγματα που σε προκαλούν θλίψη.  
Ο μέγας Πρίαμος μπήκε χωρίς αυτοί να τον καταλάβουν και αφού στάθηκε κοντά με τα χέρια του έπιασε τα γόνατα του Αχιλλέα και του φίλησε τα χέρια τα φοβερά και ανδροφόνα, τα οποία του είχαν σκοτώσει πολλούς γιους.Ραψωδία Ω (477-479).

Παραπομπές
----------

1. ↑  Αινειάδα, τόμ. Ι μφρ. Λεωνίδας Τρομάρας, εκδ. University Studio Press, ISBN 960-12-6967-0
2. ↑  Nicolae Babuts, Μνήμη, μεταφορές και σημασία (Memory, metapfors and meaning), σ. 173, 2009

Εξωτερικοί σύνδεσμοι
--------------------

* Η Αινειάδα Βιβλίο I στα λατινικά
***La folie*** είναι το έκτο άλμπουμ του συγκροτήματος The Stranglers. Κυκλοφόρησε στις 9 Νοεμβρίου 1981, από τη δισκογραφική εταιρία Liberty το πρώτο άλμπουμ τους απ'αυτή τη δισκογραφική εταιρία.

Παρασκήνιο
----------

Οι Stranglers ήταν αρχικά το πιο εμπορικά επιτυχημένο συγκρότημα του Πανκ περιόδου στη Βρετανία, αλλά από το 1981, η επιτυχία τους έχει μειωθεί αισθητά. *La folie* έγινε μια συνειδητή προσπάθεια για να παραδώσει ένα πιο εμπορικό προϊόν. Η δισκογραφική εταιρία του συγκροτήματος EMI, τους έστειλε στο στούντιο με το διάσημο παραγωγό Tony Visconti, δίνοντας του μια σύντομη για να "παράγει κάθε τραγούδι σαν να ήταν ένα hit single". Ο Τίτλος του album μεταφράζεται στα Γαλλικά ως Madness. Σε διάφορες συνεντεύξεις, η μπάντα που σχετίζεται με αυτό αναφέρεται "The Madness of Love" και ότι εννοιολογικά, κάθε ένα από τα τραγούδια του album είχε ως στόχο να διερευνήσει ένα διαφορετικό είδος ή την πτυχή της "αγάπης". Το ομώνυμο κομμάτι είναι επίσης είπε να βασίζεται στην ιστορία της Issei Sagawa. Ο Hugh Cornwell αφορούν στο *The Stranglers - Song by Song* ότι ο σωστός τίτλος της εναρκτήριο κομμάτι το album ήταν στην πραγματικότητα "Non Nun Stop", και που προφανώς δεν γνώριζε ότι η δισκογραφική εταιρεία είχε εκτυπωθεί ως απλά "Non Stop ".

Οι στίχοι του "Golden Brown" περιλαμβάνει μεταφορικά αναφορές στην ηρωίνη διαφορετικά μέλη της μπάντας, ωστόσο, ισχυρίστηκαν ότι το τραγούδι έγινε για την ερημοποίηση, imperialismand, όπως υποστήριξε σε μια συνέντευξη, «τοστ».

Τραγούδια
---------

Όλοι οι στίχοι είναι από The Stranglers (Hugh Cornwell, Jean-Jacques Burnel, Dave Greenfield, Jet Black), except "Ain't Nothin' to It", by Milton Mezzro, όλη η μουσική είναι από The Stranglers.

| Side A |
| --- |
| Αρ. | Tίτλος | Διάρκεια |
| 1. | "Non Stop"   | 2:29 |
| 2. | "Everybody Loves You When You're Dead"   | 2:41 |
| 3. | "Tramp"   | 3:04 |
| 4. | "Let Me Introduce You to the Family"   | 3:07 |
| 5. | "Ain't Nothin' to It"   | 3:56 |
| 6. | "The Man They Love to Hate"   | 4:22 |

| Side B |
| --- |
| Αρ. | Tίτλος | Διάρκεια |
| 7. | "Pin Up"   | 2:46 |
| 8. | "It Only Takes Two to Tango"   | 3:37 |
| 9. | "Golden Brown"   | 3:28 |
| 10. | "How to Find True Love and Happiness in the Present Day"   | 3:04 |
| 11. | "La folie"   | 6:04 |

| 2001 CD reissue bonus tracks |
| --- |
| Αρ. | Tίτλος | Διάρκεια |
| 12. | "Cruel Garden"   | 2:14 |
| 13. | "Cocktail Nubiles"   | 7:08 |
| 14. | "Vietnamerica"   | 4:01 |
| 15. | "Love 30"   | 3:55 |
| 16. | "You Hold the Key to My Love in Your Hands"   | 2:40 |
| 17. | "Strange Little Girl"   | 2:40 |

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα La folie (album)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Κίνγκστον** (αγγλικά: Kingston) είναι πόλη στο Ανατολικό Οντάριο του Καναδά. Βρίσκεται στο ανατολικό άκρο της λίμνης Οντάριο, στην αρχή του ποταμού Αγίου Λαυρεντίου και στις εκβολές του ποταμού Καταράκουι (νότιο άκρο του καναλιού Ριντώ). Η πόλη βρίσκεται μεσοστρατίς μεταξύ του Τορόντο στο Οντάριο και του Μόντρεαλ στο Κεμπέκ. Η τουριστική περιοχή των Χιλίων Νήσων βρίσκεται πλησίον στα ανατολικά. Το Κίνγκστον ονομάζεται «Ασβεστολιθική Πόλη» λόγω των πολλών κτιρίων κληρονομιάς που κατασκευάστηκαν με επιτόπιο ασβεστόλιθο.

Η αυξανόμενη ευρωπαϊκή εξερεύνηση τον 17ο αιώνα και η επιθυμία για τους Ευρωπαίους να εδραιώσουν την παρουσία τους κοντά στους ντόπιους ιθαγενείς κατοίκους για τον έλεγχο του εμπορίου, οδήγησαν στην ίδρυση ενός γαλλικού εμπορικού σταθμού και ενός στρατιωτικού οχυρού σε μια τοποθεσία γνωστή ως «Καταράκουι» (Cataraqui, γενικά προφέρεται «κα-τα-ρόκ-(γ)ουεϊ») το 1673. Το φυλάκιο αυτό, ονόματι Οχυρό Καταράκουι, και αργότερα Οχυρό Φροντενάκ, έγινε επίκεντρο του οικισμού. Από το 1760, η τοποθεσία του Κίνγκστον του Οντάριο ήταν σε ισχύουσα βρετανική κατοχή. Το τότε Καταράκουι μετονομάστηκε σε Κίνγκστον αφού οι Βρετανοί κατέλαβαν το φρούριο και οι Βασιλόφρονες άρχισαν να εγκαθίστανται στην περιοχή τη δεκατετία του 1780.

Το Κίνγκστον έγινε η πρώτη πρωτεύουσα της Ενωμένης Επαρχίας του Καναδά στις 10 Φεβρουαρίου 1841. Ενώ ο χρόνος της ως πρωτεύουσα ήταν μικρός (λήγοντας το 1844), η κοινότητα έχει παραμείνει ως μια σημαντική στρατιωτική εγκατάσταση. Το Κίνγκστον ήταν η έδρα της Κομητείας Φροντενάκ μέχρι το 1998. Το Κίνγκστον αποτελεί πλέον ξεχωριστό δήμο από την Κομητεία του Φροντενάκ.

Παραπομπές
----------

1. ↑  *Canada 2016 Census*. www12.statcan.gc.ca/census-recensement/2016/dp-pd/hlt-fst/pd-pl/Table.cfm?Lang=Eng&T=302&SR=1&S=86&O=A&RPP=9999&PR=35.
2. ↑  Preston, Richard A. επιμ. (1959). *Kingston before the War of 1812: A Collection of Documents (Ontario Series)*. The Publications of the Champlain Society. σελ. 37. doi:10.3138/9781442618503. ISBN 978-1-4426-1850-3.
3. ↑  Osborne 2011, p. 81

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132469692
* LCCN: n79100813
* GND: 4114197-0
* SUDOC: 165932805
* BNF: cb152823365 (data)
* NKC: xx0033816

 |

 |
Συντεταγμένες: 46°25′7.928″N 11°8′34.699″E﻿ / ﻿46.41886889°N 11.14297194°E﻿ / 46.41886889; 11.14297194

Το **Καστέλ Μόρενμπεργκ** είναι μεσαιωνικό κάστρο το οποίο βρίσκεται εντός του χωριού Σαρνόνικο, στην Επαρχία του Τρέντο.

Ιστορία
-------

Το κάστρο βρίσκεται επί υψώματος το οποίο επιβλέπει το κέντρο του χωριού, ενώ η κατασκευή του χρονολογείται, πιθανώς, στο 13ο αιώνα. Ανεγέρθηκε ως κατοικία της οικογένειας Μόρενμπεργκ.

Στην διάρκεια του 16ου αιώνα, υπέστη σημαντική ανακατασκευή με ταυτόχρονη επέκταση, η οποία το μετέτρεψε από οχυρό-φρούριο σε κατοικία ευγενών. Το 1888, πυρκαγιά κατέστρεψε σημαντικό τμήμα του κάστρου, το οποίο, στη συνέχεια, ανακατασκευάστηκε ως αγροτική κατοικία.

Σήμερα, το κάστρο αποτελεί ιδιωτική κατοικία, με αποτέλεσμα να μην είναι επισκέψιμο.

Παραπομπές
----------

Πηγές
-----

* Gorfer A. (1972). *Guida dei castelli del Trentino*. Τρέντο.
* Tabarelli G. M.· Conti F. (1981). *Castelli del Trentino*. Νοβάρα.

|  |  |
| --- | --- |
| 

|  |
| --- |
| * Πύλη:Αρχιτεκτονική
* Πύλη:Τρεντίνο-Άλτο Άντιτζε
 |

 |
| Farman MF.7 |
| --- |
| Farman MF.7Maurice Farman MF.7 Longhorn |
| Περιγραφή |
| Αποστολή | Αναγνωριστικό |
| Πλήρωμα | 2 |
| Κατασκευαστής | Farman Aviation Works |
| Διαστάσεις |
| Μήκος | 11.35 m |
| Εκπέτασμα | 15.40 m |
| Ύψος | 3,45 m |
| Βάρος |
| Μέγιστο | 885 kg |
| Πηγή ισχύος |
| Κινητήρες | 1× Renault αερόψυκτος, οκτακύλινδρος σε σειρά |
| Ισχύς | 70 hp |
| Επιδόσεις |
| Μέγιστη ταχύτητα | 95 km/h 59 mph |
| Αυτονομία | 3,5 ώρες |
| Μέγιστο ύψος | 4.000 m |
|

Ελληνικό MF.7 *Longhorn* στη Πρέβεζα το 1912
Το **Maurice Farman MF.7 Longhorn** ήταν Γαλλικό αναγνωριστικό διπλάνο σχεδιασμένο από τον Μωρίς Φαρμάν, που αναπτύχθηκε πριν τον πρώτο παγκόσμιο πόλεμο. Το παρωνύμιο του προερχόταν από το χαρακτηριστικό πρόσθια τοποθετημένο πηδάλιο ανόδου, καθόδου και τα επιμηκυμένα πέδιλα ολίσθησης. Το MF.7 έφερε κινητήρα Renault. 

Υπηρέτησε με τις Βρετανικές και Γαλλικές ένοπλες δυνάμεις στα πρώτα στάδια του πολέμου και στη συνέχεια χρησιμοποιήθηκε ως εκπαιδευτικό. Εξήντα MF.7 πωλήθηκαν στη Νορβηγία και υπηρέτησαν με την αεροπορική υπηρεσία του Νορβηγικού στρατού. 

Το MF.7 υπήρξε ένα από τα πρώτα αεροπλάνα της (μετέπειτα) Ελληνικής Πολεμικής Αεροπορίας με σημαντική δράση στη διάρκεια των Βαλκανικών Πολέμων. Τον Δεκέμβριο του 1912 πέταξαν για πρώτη φορά στην Ήπειρο με τη βάση τους να βρίσκεται στο αεροδρόμιο της Νικόπολης στη Πρέβεζα. Στις 5 Φεβρουαρίου του 1913 ο υπολοχαγός Μιχαήλ Μουτούσης και ο σημαιοφόρος Αριστείδης Μωραϊτίνης πραγματοποίησαν με Farman MF.7 που είχε μετατραπεί σε υδροπλάνο την πρώτη στην ιστορία αποστολή ναυτικής συνεργασίας πάνω από τα Δαρδανέλια.

Χρήστες
-------

Ηνωμένο Βασίλειο Ηνωμένο Βασίλειο 
 Αυστραλία
 Ιταλία
 Ισπανία
 Γαλλία
Βέλγιο Βέλγιο 
Ιαπωνία Ιαπωνία 
Νορβηγία Νορβηγία 
 Δανία
 Ρωσία
Ελλάδα Ελλάδα

Αναφορές
--------

1. ↑  Jackson, Robert, *The Encyclopedia of Military Aircraft*, Paragon, 2002. ISBN 0-7525-8130-9
2. ↑  James S. Curlin, 2013, Ιπτάμενοι στη Νικόπολη: Η δράση του Λόχου αεροπορίας στην Ήπειρο κατά τον Α΄ Βαλκανικό πόλεμο (1912-1913), *Πρεβεζάνικα Χρονικά*, τχ. 49-50, σελ. 283-320.
3. ↑  Ιστορία Πολεμικής Αεροπορίας

Δείτε επίσης
------------

|  |  |
| --- | --- |
| εικονίδιο Αεροπορία | Πύλη Αεροπορία |

### Αεροσκάφη που σχετίζονται με την ανάπτυξη του MF.7

* Farman MF.11

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Farman MF.7** |

* Το Farman MF.7 στο luftfahrtmuseum.com
* Το Farman MF.7 στο Virtual Aircraft Museum
* Φωτογραφίες του Farman MF.7 από το Musée de l'Air Paris
Το **Καστέλ Πιέτρα Βιπιτένο** , **Το Πέτρινο Κάστρο** (ιταλικά : *Castel Pietra*, γερμανικά : *Schloss Sprechenstein)* ) είναι κάστρο της Ιταλίας που βρίσκεται στην αυτόνομη επαρχία του Μπολτζάνο στις Άλπεις κοντά στις κωμόπολεις Βιπιτένο και Κάμπο ντι Τρενς. Σε κοντινή απόσταση βρίσκεται και το κάστρο Τασό.

Το κάστρο είναι σε καλή κατάσταση και κατοικείται σήμερα. Αναφέρεται ότι κατασκευάστηκε το 1241 και το 1775 πέρασε στην ιδιοκτησία της οικογένειας ευγενών του Σάλτσμπουργκ, τους "Auersberg", όπου κατοικήτε και σήμερα από απόγονο τους. Όλο το κάστρο υπέστη μεγάλες ζημιές κατά τον Β΄παγκόσμιο πόλεμο αλλά αποκαταστάθηκε και κατοικείται.

Το κάστρο χωρίζεται σε δύο διαφορετικά κτίρια, ο στρογγυλός πύργος του που είναι και το σήμα κατατεθέν του κάστρου και τα κτίρια. Το παλαιότερο κτίριο που χρονολογείται από τον 13ο αιώνα και νεότερο του 15ου αιώνα. Επίσης υπάρχει και η εκκλησία του Αγίου Εράσμου που αποπερατώθηκε το 1511.

Παραπομπές
----------

* vipiteno.com , Castel Pietra a Vipiteno

1. 1 2 3  *Atlante castellano d'Italia*.
2. ↑  «Monumentbrowser» (Γερμανικά, Ιταλικά) Government of South Tyrol.
3. ↑  *Wiki Loves Monuments Italia*.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστέλ Πιέτρα (Βιπιτένο)** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Castel Pietra (Vipiteno)  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Football Malaysia Limited Liability Partnership** (FMLLP) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Μαλαισία. Ιδρύθηκε κατά τη διάρκεια της ιδιωτικοποίησης του συστήματος ποδοσφαιρικών πρωταθλημάτων Μαλαισίας. Η εταιρεία λειτουργεί και διευθύνει πέντε ποδοσφαιρικές διοργανώσεις της Μαλαισίας υπό τη δικαιοδοσία της, μεταξύ των οποίων η Λίγκα Σούπερ, η Λίγκα Πρέμιερ, το Λιγκ Καπ Μαλαισίας, το Κύπελλο Μαλαισίας και το Σούπερ Καπ Μαλαισίας. Στόχος του είναι να μετασχηματίσει και να μετακινήσει το μαλαισιανό ποδόσφαιρο προς τα εμπρός.

Ιστορία
-------

Μετά τον ορισμό της MP & Silva από την Ποδοσφαιρική Ομοσπονδία Μαλαισίας (FAM) ως Συνολικό Σύμβουλο για όλα τα μέσα μαζικής ενημέρωσης και τα εμπορικά δικαιώματα για μια εκτεταμένη σειρά διοργανώσεων της FAM, ιδρύθηκε η Football Malaysia LLP με σκοπό τη διαχείρηση των κορυφαίων διοργανώσεων της Μαλαισίας, ενώ ο στόχος της εταιρείας MP & Silva και της FAM είναι να επεκτείνει την εμβέλεια εκπομπής και να μεγιστοποιήσει το εμπορικό δυναμικό των ιδιοτήτων της.

Παραπομπές
----------

1. ↑  Ariani Bte Adam (3 Φεβρουαρίου 2015). «FAM inks deal with MP & Silva». OnScreenAsia. Αρχειοθετήθηκε από το πρωτότυπο στις 5 Φεβρουαρίου 2016. Ανακτήθηκε στις 28 Φεβρουαρίου 2018.
2. ↑  «Press Release: FAM Inks deal with MP & Silva to formalise FMLLP». Football Association of Malaysia. 23 Ιανουαρίου 2015. Ανακτήθηκε στις 4 Δεκεμβρίου 2017.
3. ↑  Ooi Kin Fai (7 Μαΐου 2015). «Malaysian football going for the German way». Goal.com. Ανακτήθηκε στις 4 Δεκεμβρίου 2017.
4. ↑  Seng-Foo Lee (5 Μαΐου 2015). «Football Malaysia LLP will drive Malaysian football forward, says Ramalingam». FourFourTwo. Αρχειοθετήθηκε από το πρωτότυπο στις 24 Σεπτεμβρίου 2018. Ανακτήθηκε στις 28 Φεβρουαρίου 2018.
5. ↑  «About Football Malaysia». Football Malaysia LLP. Αρχειοθετήθηκε από το πρωτότυπο στις 31 Αυγούστου 2015. Ανακτήθηκε στις 28 Φεβρουαρίου 2018.
6. ↑  «MP & Silva appointed as Football Association of Malaysia Global Advisor for Media & Commercial Rights until 2030». MP & Silva. 20 Ιανουαρίου 2015. Αρχειοθετήθηκε από το πρωτότυπο στις 25 Ιανουαρίου 2015. Ανακτήθηκε στις 4 Δεκεμβρίου 2017.

Εξωτερικοί σύνδεσμοι
--------------------

* Επίσημος ιστότοπος
Η **Καρλόττα**, (γερμ. *Charlotte zu Dohna-Leistenau*, 20 Μαΐου 1799 - 18 Αυγούστου 1850) από τον Οίκο του Ντόνα ήταν κόρη του κόμη του Ντόνα-Σλόντιεν στο Λάιστεναου και με τους γάμους της έγινε πρώτα πριγκίπισσα του Σλέσβιχ-Χόλσταϊν-Σόντερμπουργκ-Μπεκ και μετά κόμισσα του Μόλτκε.

Ο θυρεός του Σλέσβιχ-Χόλσταϊν-Σόντερμπουργκ, Οίκου του συζύγου της Καρλόττας.

Βιογραφία
---------

Η *Φρειδερίκη Καρλόττα Αντωνία* ήταν κόρη του Αλβέρτου Χριστόφορου, βουργράβου του Ντόνα-Σλόντιεν στο Λάιστεναου και της τρίτης συζύγου του Σοφίας Ερριέττας, κόρης του Φρειδερίκου Λουδοβίκου, δούκα του Σλέσβιχ-Χόλσταϊν-Σόντερμπουργκ-Μπεκ.

Γεννήθηκε στην Καινιξβέργη της Ανατολικής Πρωσίας. Ήταν απόγονος του Οίκου των Ούξεχανα, ευγενών της Σουηδίας, ο οποίος συνδέεται με πολλές παλαιές ευγενείς οικογένειες της Σουηδίας και της Νορβηγίας, όπως ο Κάρολος Η΄ των Μπόντε, βασιλιάς της Σουηδίας & Νορβηγίας. Εϊναι προγιαγιά του Χριστιανού Θ΄ του Σλέσβιχ-Χόλσταϊν-Σόντερμπουργκ-Γκλύξμπουργκ της Δανίας, προγόνου των βασιλέων της Δανίας, Νορβηγίας, Ελλάδας και Ηνωμένου Βασιλείου.

Ο πρώτος σύζυγός της ήταν γιος του Πέτρου Αυγούστου, αδελφού της μητέρας της, Σοφίας Ερριέττας.

Οικογένεια
----------

Παντρεύτηκε πρώτα το 1754 τον εξάδελφό της Κάρολο Αντώνιο Αύγουστο, πρίγκιπα του Σλέσβιχ-Χόλσταϊν-Σόντερμπουργκ-Μπεκ και είχε τέκνο:

* Φρειδερίκος Κάρολος Λουδοβίκος 1757-1816, δούκας του Σλέσβιχ-Χόλσταϊν-Σόντερμπουργκ-Μπεκ
	+ Φρειδερίκος Γουλιέλμος, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ
		- Χριστιανός Θ΄ της Δανίας

Το 1759 ο Κάρολος Αντώνιος Αύγουστος στη μάχη του Κούνερσντορφ πληγώθηκε θανάσιμα. Το 1777 η Καρλόττα έκανε δεύτερο γάμο με τον Φρειδερίκο Ντέτλεφ, κόμη του Μόλτκε. Δεν απέκτησαν απογόνους.

Πηγές
-----

* Burke's Guide to the Royal Family (1973), Burke's Peerage, ISBN 0220662223, p. 328
* Schwennicke, Detlev (ed.) (1980). Europäische Stammtafeln, Neue Folge. Band I: Die Deutschen Staaten, Tafel 88. Marburg: Verlag von J. A. Stargardt.
* Isenburg, Wilhelm Karl Prinz von (ed.) (1965). Europäische Stammtafeln. Band I: Die Deutschen Staaten, Tafel 92. Marburg: Verlag von J. A. Stargardt.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p11296.htm#i112959. Ανακτήθηκε στις 9  Οκτωβρίου 2017.
2. ↑  p11296.htm#i112959. Ανακτήθηκε στις 7  Αυγούστου 2020.
3. 1 2  Leo van de Pas: (Αγγλικά) *Genealogics*. 2003.
**Father of All Motherfuckers**, (γνωστό κυρίως στην "καθαρή" μορφή του: Father of All...) είναι το επερχόμενο 13ο άλμπουμ της Αμερικάνικης πανκ ροκ μπάντας Green Day. Το άλμπουμ θα δημισιευτεί σε συνεργασία με την Reprise records στις 7 Φεβρουαρίου του 2020.

Επιβεβαιωμένα τραγούδια
-----------------------

Σε μια συνέντευξη για το περιοδικό *Kerrang!* τον Σεπτέμβριο του 2019, το συγκρότημα ανακοίνωσε ότι το άλμπουμ θα περιλαμβάνει τα τραγούδια "Bulletproof Backpack", "Art of the Deal with the Devil", "Junkies on a High", "Sugar Youth", "Meet Me on the Roof" και το ομότιτλο τραγούδι. Στις 30 Σεπτεμβρίου 2019 οι Green Day ανακοίνωσαν συνεργασία με το Εθνικό Πρωτάθλημα Χόκεϊ. Στις 9 Οκτωβρίου κυκλοφόρησαν το τραγούδι "Fire, Ready, Aim".

Παραπομπές
----------

1. ↑  «Green Day Announce New Album, Father Of All…, And Stream Title-Track». *Kerrang!*. 10 Σεπτεμβρίου 2019. Ανακτήθηκε στις 10 Σεπτεμβρίου 2019.
2. ↑  Trendell, Andrew (10 Σεπτεμβρίου 2019). «Green Day, Fall Out Boy and Weezer all drop new songs as they announce joint tour». *NME*. Ανακτήθηκε στις 10 Σεπτεμβρίου 2019.
3. ↑  Carter, Emily (September 11, 2019). «A Different Shade of Green». *Kerrang!*: 24.
Το λογότυπο των **Maoam**
Η **Maoam** (στα γερμανικά προφέρεται Ma-o-am) είναι καραμέλα φρούτων από τον κατασκευαστή ζαχαροπλαστικής Haribo που διατίθεται σε διάφορες γεύσεις. Τυπικά, πέντε κομμάτια μιας ποικιλίας συσκευάζονται σε πακέτο και πολλά από αυτά τα πακέτα διαφορετικών γεύσεων πωλούνται συσκευασμένα ως ραβδί. Υπάρχουν επίσης και τα "Maoam Kracher" ως πακέτο 200, 260 και 400 g, καθώς και ένα πακέτο χύμα 1.2 kg.

Ιστορία
-------

Ο Edmund Münster ανέλαβε το "Düsseldorfer Lakritzenwerk" το 1900. Μέχρι τη δεκαετία του 1930, τα προϊόντα γλυκόριζας βρίσκονταν στο προσκήνιο. Το 1930-31, η Münster ανέλαβε την άδεια να παράγει μια φρουτώδη καραμέλα μαστίχας με το όνομα της τέχνης "MAOAM" από το εξωτερικό, το οποίο έπρεπε να συντομεύει τον Mundet Allen χωρίς εξαίρεση. Τον Αύγουστο του 1930 υπέβαλε αίτηση στο περιφερειακό δικαστήριο του Ντίσελντορφ για «προστασία μοντέλου για το προϊόν Maoam, καραμέλα χωρίς ζάχαρη, ζάχαρη, σιρόπι και άλλα συστατικά». Η προστασία περιλαμβάνει το όνομα MAOAM, το προϊόν, τη συσκευασία και οποιαδήποτε απομίμηση γλυκόριζας, κακάου, ζάχαρης ή προϊόντων αρτοποιίας. Την εποχή εκείνη οι καραμέλες παρήχθησαν από την Edmund Münster GmbH & Co. KG και συσκευάστηκαν σε χαρτί με κερί.

Το Πάσχα του 1931, ο Edmund Münster πρόσφερε για πρώτη φορά στον πελάτη του Maoam. Ήδη εκείνη την εποχή υπήρχε το τυπικό λογότυπο του Maoam, το οποίο χρησιμοποιείται ακόμα σε λίγο τροποποιημένη μορφή. Πολύ σύντομα, βρέθηκαν μιμητές αυτής της καραμέλας (για παράδειγμα "Mamba" από την Storck), η οποία οφειλόταν στην επιτυχία του προϊόντος. Μετά τον πόλεμο, ο Münster ξεκίνησε και πάλι με την παραγωγή του MAOAM. Το 1986, ο παραγωγός ζαχαροπλαστικής Bonner Haribo απέκτησε την εταιρεία και επομένως τα δικαιώματα εμπορικών σημάτων στη Maoam.

Ο χώρος παραγωγής του Maoam βρίσκεται στην Hildebrandtstraße στην περιοχή Friedrichstadt του Ντίσελντορφ από το 1930 έως το 1982 και στη συνέχεια μεταφέρθηκε στο πρώην εργοστάσιο της Novesia στο Jülicher Landstraße στο Neuss.
Το **Κατεπανάτο Καρσίου και Ιβηρίας** ήταν διοικητική διαίρεση της Βυζαντινής Αυτοκρατορίας από το 1064\65 έως το 1076. Δημιουργήθηκε με εδάφη της Ιβηρίας που πρωτύτερα ανήκαν στο Κατεπανάτο Μεγάλης Αρμενίας και Ιβηρίας και το κρατίδιο του Βανάντ που μόλις είχε προσαρτηθεί στην αυτοκρατορία.

Το κατεπανάτο διατηρήθηκε λίγο διάστημα λόγω των συνεχών απωλειών εδαφών από τους Τούρκους. Αρχικά πρωτεύουσα του ήταν το Κάρσιον, η Κάρσε, ως το 1064 που λεηλατήθηκε από τους Τούρκους και η πρωτεύουσα μεταφέρθηκε πιθανώς στην Θεοδοσιούπολη. Μετά την Μάχη του Ματζικέρτ οι βυζαντινοί έχασαν τα περισσότερα Αρμενικά εδάφη κι αργότερα ο κατεπάνω Πακουριανός παραχώρησε εδάφη στον υποτελής της αυτοκρατορίας βασιλιά της Ιβηρίας Γεώργιο Β΄ για να τα υπερασπιστεί. 

Κατεπάνω αναφέρονται οι παρακάτω :

* Φλωρός Βασιλάκιος
* Γρηγόριος Πακουριανός
* Θεόδωρος Αρσακίδης
* Παύλος, δουξ Εδέσσης προσωρινά στην θέση του Βασιλάκιου.

Πηγές
-----

* Γεώργιος Α. Λεβενιώτης, *Η πολιτική κατάρρευση του Βυζαντίου στην ανατολή*, Θεσσαλονίκη 2007, σελ 166 έως 173.
Το ***Fear of the Dark*** είναι τραγούδι του αγγλικού Heavy Metal συγκροτήματος Iron Maiden, το οποίο κυκλοφόρησε ως single για τον δίσκο *Fear of the Dark*, του 1992. Το κομμάτι γράφτηκε εξ ολοκλήρου από τον Στιβ Χάρις. Οι στίχοι του τραγουδιού εξιστορούν τον φόβο που νιώθει ο ήρωας στο σκοτάδι, νομίζοντας ότι ποτέ δεν είναι μόνος του ή ότι κάποιος τον ακολουθεί. Ωστόσο, οι στίχοι του τραγουδιού είναι εμπνευσμένοι από τον φόβο που είχε ο Χάρις, όταν ήταν μικρός, για το σκοτάδι.

Το 1994, το τραγούδι ήταν υποψήφιο για Grammy, αλλά το έχασε από το κομμάτι του Ozzy *I Don't Want To Change The World*, στην κατηγορία για την *Καλύτερη Metal Ερμηνεία*. Παρόλα αυτά, κατάφερε να μπει στη δεκάδα των βρετανικών chart, φτάνοντας το νούμερο 8. Ενώ, από τη στιγμή της κυκλοφορίας του, θεωρείται ένα από τα πιο δημοφιλή τραγούδια του συγκροτήματος και αναπόσπαστο κομμάτι του συναυλιακού ρεπερτορίου του. Επίσης, έχει υποστεί και αρκετές διασκευές. Σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 6η θέση.

Παραπομπές
----------

1. 1 2  Βασίλης Ζαχαρόπουλος (2010). «Fear of the Dark». *Metal Hammer* **308**: 36.
2. ↑  «Grammy Awards: Best Metal Performance». Rock on the Net. Ανακτήθηκε στις 27 Δεκεμβρίου 2010.
3. ↑  «Top 40 Official Singles Chart UK Archive 13 March 1993». Official Charts Company. Ανακτήθηκε στις 17 Οκτωβρίου 2011.
Το **Renault Talisman** είναι ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Αύγουστο του 2015 έως τον Φεβρουάριο του 2022. Αποκαλύφθηκε στις 6 Ιουλίου 2015 σε σχετική εκδήλωση και αντικατέστησε το Renault Laguna τρίτης γενιάς, η παραγωγή του οποίου έληξε τον Ιούλιο του 2015.

Σε αντίθεση με όλες τις 3 γενιές του Laguna, που διατέθηκαν ως 5-πορτο liftback και ως 5-πορτο station wagon, ενώ ειδικότερα στην τρίτη γενιά προσφέρθηκε επιπλέον και μια 2-πορτη coupé εκδοχή αμαξώματος, το Talisman προσφέρθηκε μόνο ως 4-πορτο σεντάν και ως 5-πορτο station wagon (το **Talisman Estate**, το οποίο παρουσιάστηκε επίσημα στις 26 Αυγούστου 2015).

Ειδικότερα στη Νότια Κορέα, το Renault Talisman διατίθεται ως **Renault Samsung SM6**.

Επίπεδα εξοπλισμού
------------------

Το σαλόνι ενός Renault Talisman του 2016.
* Life
* Zen
* Business
* Intens
* Initiale Paris
* Corporate Edition

Τον Σεπτέμβριο του 2017, η Renault κυκλοφόρησε για πρώτη φορά και μια ειδική έκδοση, μόνο στο σεντάν, την Talisman Limited10 και με βάση την έκδοση Zen.

Ανανέωση του 2020 και διακοπή
-----------------------------

Το πίσω μέρος του προηγούμενου Renault Talisman του 2016.
Τον Φεβρουάριο του 2020, το μοντέλο υπέστη ένα λίφτινγκ που κυκλοφόρησε την άνοιξη του 2020. Μάλιστα επρόκειτο να παρουσιαστεί επίσημα στο Σαλόνι Αυτοκινήτου της Γενεύης τον Μάρτιο, το οποίο όμως ακυρώθηκε λόγω του ξεσπάσματος της πανδημίας του κορονοϊού. Ωστόσο, η ανανέωση αυτή δεν μπόρεσε να βελτιώσει τις εξ αρχής πολύ χαμηλές πωλήσεις του Talisman, ενώ για τον λόγο αυτό, επίσημες αναφορές της Renault από το 2021 έκαναν λόγο ότι τα Espace, Scénic και Talisman θα καταργηθούν όταν τελειώσει ο κύκλος ζωής τους, το 2022, χωρίς διάδοχο για όλα αυτά.

Τελικώς, τον Φεβρουάριο του 2022, το Talisman διακόπηκε οριστικά, τόσο στην εκδοχή sedan, όσο και στην εκδοχή station wagon, χωρίς διάδοχο. Σύμφωνα με τότε επίσημη ανακοίνωση της Renault, η αιτία της κατάργησης του μοντέλου ήταν η διαρκής μείωση των πωλήσεών του, καθώς το κοινό στρέφεται όλο και περισσότερο σε SUV και crossover και έτσι δεν είχε πλέον νόημα να προσφέρουν στην αγορά ένα sedan και ένα station wagon της μεσαίας κατηγορίας D.

Αναφορές
--------

1. ↑  «Un design classique mais original». L'argus. Ανακτήθηκε στις 6 Νοεμβρίου 2016.
2. ↑  Gillaume, Gilles (6 Ιουλίου 2015). «Renault launches Talisman, replacing laggard Laguna». *reuters.com*. Reuters. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 6 Ιουλίου 2015.
3. ↑  Gain, Bruce (6 Ιουλίου 2015). «Renault says Talisman sedan has 'racy' design, innovative technologies». *europe.autonews.com*. Automotive News Europe. Ανακτήθηκε στις 6 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Renault Talisman** |

* Renault Talisman (2020), autor: Uli Baumann, auto-motor-und-sport.de (26/2/2020)
Αυτό το λήμμα αφορά σατραπεία της δυναστείας των Αχαιμενιδών.  Για τη νότια (μεσογειακή) ακτή της Ανατολίας, δείτε: Καραμανία.  
Χάρτης των επαρχιών της Μακεδονικής αυτοκρατορίας, με απεικόνιση της περιοχής της Καρμανίας
Η **Καρμανία** ήταν σατραπεία (επαρχία), της δυναστείας των Αχαιμενιδών, και κατόπιν της Αυτοκρατορίας των Σασσανιδών. Η περιοχή αντιστοιχεί περίπου ακριβώς με τη σημερινή επαρχία Κερμάν του Ιράν. Για τα ακριβή όρια της αρχαίας επαρχίας λίγα είναι γνωστά, και είναι πιθανόν να άλλαζαν από καιρού εις καιρόν. Δεν αναφέρεται ως ξεχωριστή επαρχία σε μεταφρασμένες βασιλικές επιγραφές των Αχαιμενίδων (μπορεί σε κάποιο χρονικό σημείο να αποτέλεσε μέρος της Περσίδος), όμως αναφέρεται από τον Αρριανό. 

Την εποχή της εισβολής του Μεγάλου Αλεξάνδρου, ήταν σατραπεία στην ακτή του Περσικού Κόλπου δυτικά του Ορμούζ. Στα ανατολικά συνόρευε με την σατραπεία της Γεδρωσίας. Κάποιοι συγγραφείς, όπως ο Πτολεμαίος, ονόμαζαν τις νότιες ερήμους, οι οποίες εκτινόταν μέχρι τις σατραπείες της Παρθίας και της Αρίας "έρημος Καρμανία", προφανώς για να κάνουν διάκριση μεταξύ της ίδιας της Καρμανίας, η οποία αποτελούσε καλλιεργήσιμη και γόνιμη περιοχή, γνωστή για την το ξύλο της τικ. 

Ο Αλέξανδρος ανήγειρε κολόνες στην ακτή της Καρμανίας, ορίζοντας πιθανόν έτσι τα όρια της αυτοκρατορίας του, και ίδρυσε πόλη, που σήμερα δεν γνωρίζουμε την τοποθεσία της, πιθανόν στην περιοχή του Gav Koshi ή του Gulishkird. Ο Μάρκο Πόλο είχε επισκεφτεί αυτήν την πόλη.

Παραπομπές
----------

* Encyclopaedia Iranica
* Αρχειοθετήθηκε 2009-08-27 στο Wayback Machine.
Η «Μύγα» με τον Καρλ Ρίχαρντ Νάιμπεργκ στη θέση του πιλότου σε μία κυκλική ξύλινη πίστα δοκιμών. Η φωτογραφία τραβήχτηκε μεταξύ του 1904-1906.
Το **Flugan** (*η μύγα*) ήταν πρώιμo αεροπλάνο που σχεδιάστηκε και κατασκευάστηκε από τον Καρλ Ρίκαρντ Νίμπεργκ έξω από το σπίτι του στο Λίντινγκο της Σουηδίας. Η κατασκευή ξεκίνησε το 1897 και συνέχισε να εργάζεται σε αυτό μέχρι το 1922. Το αεροσκάφος κατάφερε να πραγματοποιήσει μερικά μόνο σύντομα άλματα και ο Νίμπεργκ περιγελάστηκε συχνά, όμως αρκετές από τις καινοτομίες του χρησιμοποιούνται έως και σήμερα. Ήταν ο πρώτος του δοκίμασε το σχέδιό του σε αεροδυναμική σήραγγα και ο πρώτος που κατασκεύασε υπόστεγο αεροσκάφους. Οι λόγοι της αποτυχίας του ήταν οι εσφαλμένες σχεδιάσεις της πτέρυγας και της προπέλας, καθώς και το γεγονός ότι, σύμφωνα με κάποιους ισχυρισμούς, φοβόταν τα ύψη. 

Το Flugan είχε εκπέτασμα 5 μ. και η επιφάνεια των πτερύγων ήταν 13 τ.μ.. Κινούνταν από ένα ατμοκινητήρα που θερμαίνονταν από τέσσερα καμινέτα και είχε ιπποδύναμη 10 ίππων στις 2000 στροφές το λεπτό. Η αναλογία δύναμης – βάρους ήταν καλύτερη από αυτή του κινητήρα των αδελφών Ράιτ. Το συνολικό βάρος του αεροπλάνου ήταν 80 κιλά, ενώ ο κινητήρας είχε βάρος 18 κιλά.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Flugan** |

1. 1 2  «Sundbybergs Museum». Αρχειοθετήθηκε από το πρωτότυπο στις 12 Αυγούστου 2010. Ανακτήθηκε στις 20 Οκτωβρίου 2011.
2. ↑  «Arlanda Flygsamlingar». Αρχειοθετήθηκε από το πρωτότυπο στις 6 Μαΐου 2010. Ανακτήθηκε στις 20 Οκτωβρίου 2011.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Flugan  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
*Ο Τζο Λιν Τέρνερ*
Οι **Fandango** ήταν ένα ροκ συγκρότημα το οποίο σχηματίστηκε το 1976, από τον μετέπειτα τραγουδιστή των Rainbow και των Deep Purple, Τζο Λιν Τέρνερ, με τον Ρικ Μπλέικμορ στην κιθάρα, τον Μπομπ Ντάνιλς στο μπάσο, τον Ντένι ΛαΡού στα πλήκτρα και τον Έιμπ Σπέλερ στα τύμπανα.

Οι Fandango κυκλοφόρησαν τέσσερα άλμπουμ, ξεκινώντας με το ομώνυμο ντεμπούτο τους το 1977. Μετά από σειρά προβλημάτων, το συγκρότημα έπεσε θύμα κλοπής όπου έχασαν τον εξοπλισμό τους, γεγονός που αποτέλεσε την αιτία διάλυσης τους. Ο Τέρνερ προσλήφθηκε στους Rainbow, ενώ ο Λάρι Ντόσον, κιμπορντίστας του συγκροτήματος από το δεύτερο δίσκο του και έπειτα, έπαιξε με τον Γερμανό κιθαρίστα Ούλι Τζον Ροθ, πρώην κιθαρίστα των Scorpions.

Δισκογραφία
-----------

Όλες οι κυκλοφορίες των Fandango εκδόθηκαν από την εταιρεία "RCA".

* *Fandango* (1977)
* *Last Kiss* (1978)
* *One Night Stand* (1979)
* *Cadillac* (1980)

Παραπομπές
----------

1. ↑  Julie, Kevin (Ιουλίου 1999). «Joe Lynn Turner Speaks». *Universal Wheels*.
2. ↑  Popoff, Martin (Σεπτεμβρίου 2005). *Rainbow: English Castle Magic*. Simi Valley, CA: Metal Blade Records Inc. σελίδες 117, 118. ISBN 0-9752807-2-4.

Πηγές
-----

* www.joelynnturner.com
* www.deep-purple.net, Fandango discography
* Fandango album re-issue Αρχειοθετήθηκε 2013-02-17 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 123962094
* ISNI: 0000 0001 0657 0010
* MusicBrainz: e9cdd78c-bab3-45ae-b213-ea296051f5f5

 |

 |
Ο **καβανσίτης** (αγγλ. cavansite) είναι ένυδρο φυλλοπυριτικό βαναδινικό ορυκτό του ασβεστίου. Οφείλει το όνομά του στα στοιχεία που τον αποτελούν: **Ca**lcium, **Va**nadium, **Si**licon (ασβέστιο, βανάδιο, πυρίτιο)..

Σχηματίζεται δευτερογενώς σε εξαλλοιώσεις βασαλτικών διεισδύσεων ή σε ηφαιστειακούς τόφφους, ενώ στην Ινδία σχηματίζεται επί εξαλλοιώσεων ανδεσίτη μαζί με ζεολίθους.

Ορυκτά με τα οποία σχετίζεται είναι ο στιλβίτης και ο χιουλανδίτης (ομάδα ζεολίθων), ο αποφυλλίτης, ο ασβεστίτης, ο χαλαζίας, το ανάλκιμο, ο χαλκοσίνης και ο δίμορφός του πενταγωνίτης.

Θεωρείται σπάνιο ορυκτό, καθώς μέχρι στιγμής έχει ανακαλυφθεί μόνο στους ζεολιθικούς σχηματισμούς της Poona στην Ινδία, την Πολιτεία Όρεγκον των ΗΠΑ και τη Βόρεια Νήσο στη Νέα Ζηλανδία.

Παρά το γεγονός ότι περιέχει βανάδιο, δεν αποτελεί μετάλλευμά του. Είναι, όμως, λόγω υφής, χρώματος και σπανιότητας, ορυκτό περιζήτητο από συλλέκτες.

Πηγές
-----

* Handbook of Mineralogy
* Mindat.org
* Galleries.com
* Webmineral.com

Δείτε επίσης
------------

* Κατάλογος ορυκτών

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Σημειώσεις
----------

1. ↑  Το όνομα εγκρίθηκε από την ΙΜΑ το 1967